14. National forsøgsordning med skolemad 2025-28
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til, hvorvidt Rønbækskolen skal deltage i den 
nationale forsøgsordning med skolemad i årene 2025-28. 
Rønbækskolens ledelse og skolebestyrelse har tilkendegivet interesse for at deltage i 
forsøget. Skolen er efterfølgende udtaget til at deltage med skolens mellemtrin (4.-6. 
klasse) og med en forældrebetaling på 25 kr. per måltid. Det er frivilligt for eleverne at 
deltage i ordningen. Rønbækskolen driver i dag egen frokostordning, ”Appetitten”, som 
kan benyttes af alle skolens elever.
Rønbækskolen får et tilskud til ordningen på 3,59 mio. kr. i forsøgsperioden 2025-28. I 
aftale om finansloven for 2025 er der afsat 854 mio. kr. i årene 2025-28 til en national 
forsøgsordning for skolemad. 191 skoler er blevet udtrukket til at være med i det 
landsdækkende forsøg med skolemad. Forsøgsordningen skal give mere viden om, 
hvilken betydning skolemad kan have for børn, unge og deres læring, trivsel og sundhed. 
Demonstrationsskolerne skal i forsøget afprøve og udvikle konkrete metoder og 
organiseringer med frokostordninger i grundskolen.
Byrådet skal tilslutte sig Rønbækskolens deltagelse i forsøgsordningen senest 31. 
august 2025. Hvis Byrådet ikke godkender deltagelsen, udtræder skolen af  forsøget.
VURDERING
Børn og Kultur vurderer, at Rønbækskolen med fordel kan deltage i forsøget. Skolen har 
dog behov for at planlægge ordningen lokalt inden ikrafttrædelse. Det er den enkelte 
kommune, 
der 
fastsætter 
de 
konkrete 
rammer 
for 
organiseringen 
af 
skolemadsordningen, herunder om forældre på dagsbasis kan til- og fravælge 
deltagelse. Det vil derfor være forskelligt fra skole til skole på landsplan, hvornår 
ordningen er klar til at starte. Skolerne skal dog senest have etableret ordningen ultimo 
december 2025.
Kommunen kan beslutte at anvende tilskudsmidler til differentieret forældrebetaling, så 
prisen pr. måltid reduceres eller fjernes for husstande med lav indkomst. Det er dog ikke 
et krav, og kommunen skal selv udarbejde en model herfor, fx med udgangspunkt i 
fripladsskalaen i dag-, fritids- og klubtilbud mv. 
Der må ikke opkræves en højere pris pr. måltid end det beløb, som skolen er udtrukket 
til (25 kr. pr. måltid), og kommunen må ikke anvende tilskudsmidler til at sænke 
forældreopkrævningen generelt (det vil sige for alle husstandsindkomster).
Emnesag: 2025-02170 
Dokumentnr.[telefonnummer]
Sagsbehandler: hpje
2
Byrådet skal i denne sag alene tage stilling til skolens deltagelse i forsøget. Børne- og 
Skoleudvalget vil efterfølgende blive orienteret om den konkrete udformning af 
ordningen, når den er planlagt.
ØKONOMI
Rønbækskolen får et tilskud til ordningen på 3,59 mio. kr. i forsøgsperioden 2025-28. 
Tilskuddet kan anvendes til opgaver, ydelser og indkøb, der er direkte henførbare til og 
nødvendige for etableringen og driften af skolemadsordningen, fx råvarer, 
køkkenpersonale, pædagogisk personale, administrativt personale, fragt, inventar, 
hårde hvidevarer, emballage, rengøring og konsulentydelser til at understøtte 
implementeringen mv. Skolen kan også anvende tilskudsmidler til differentieret 
forældrebetaling.
INDDRAGELSE
Skolens bestyrelse bakker op om deltagelsen.
INDSTILLING
Direktøren for Børn og Kultur indstiller til Byrådet:
1.
At Rønbækskolen deltager i national forsøgsordning med skolemad.
2.
At der udarbejdes en model for ordningen, herunder om den skal omfatte 
differentieret forældrebetaling.
BESLUTNING
Børne- og Skoleudvalget, 5. august 2025 
Fraværende: Ingen
Ad 1. Indstilles godkendt.
Ad 2. Indstilles godkendt med den bemærkning, at der ønskes en nærmere afklaring 
af, hvor beslutningskompetencen for, om ordningen skal omfatte differentieret 
forældrebetaling, er placeret.
Borgmestersekretariatet, 14. august 2025:
Borgmestersekretariatet bemærker, at det ifølge ministeriets vejledning for 
forsøgsordning er kommunen, der har beslutningskompetencen til at afgøre, om der 
skal gøres brug af muligheden for differentieret forældrebetaling. Da denne 
kompetence ikke er delegeret, er det som udgangspunkt Byrådet der skal tage stilling 
til om differentieret forældrebetaling skal indgå som en del af ordningen. Byrådet kan 
også vælge at delegere kompetencen til skolebestyrelsen på Rønbækskolen.
Økonomiudvalget, 19. august 2025:
Fraværende: Edith Lauridsen
Ad 1. Indstilles godkendt
Ad 2. Det indstilles godkendt, at beslutningen om differentieret forældrebetaling 
placeres hos Byrådet. I forlængelse heraf indstilles godkendt, at differentieret 
forældrebetaling ikke indgår i forsøgsordningen.
3
Byrådet, 26. august 2025:
Fraværende: Inge Gregersen, Ella Thorsen
Indstillingen fra Økonomiudvalget blev godkendt.
     
BILAG
